Aruna Sankaranarayanan
aruna.evam@gmail.com
Arnaud Bonatti
arnaud.bonatti@gmail.com
Ұпай жинау үшін әртүрлі бонустарды жұтыңыз.

# Nibbles ойынында ұпай жинау

Nibbles ойынында бонустарды жеу арқылы ұпай жинай аласыз. Nibbles ойынында бонустардың 5 түрі бар:

Алма пішінді бонус : Бұл бонус құрттың ұзындығын арттырады. Алманы жегенде алатын ұпайыңыз деңгейге байланысты өзгеріп отырады және деңгей нөміріне еселі болады. 1-ші деңгейде бірінші алма 1 ұпай береді, екінші алма 2 ұпай береді, үшінші алма 3 ұпай береді және т.с.с. 2-ші деңгейде бірінші алма 2 ұпай береді, екінші алма 4 ұпай береді, үшінші алма 6 ұпай береді және т.с.с. Осылайша, 26-шы деңгейде бірінші алма 26 ұпай, екінші алма 52 ұпай береді және т.с.с.

Алма кезегінің есебі құрттың бұрын жеген алмаларының санына байланысты емес. Егер ойын 1-ші деңгейде болса және 1-ші ойыншы бірінші алманы жесе, ол 1 ұпай жинайды, егер 2-ші ойыншы екінші алманы жесе, ол 2 ұпай жинайды; үшінші ойыншы оныншы алмаға дейін ешқандай алма жемей, бірден 10 ұпай жинауды таңдауы мүмкін.

Жүрек пішінді бонус : Бұл бонус сізге қосымша өмір береді және құртыңыздың ұзындығын арттырмайды.

Ромб пішінді бонус : Бұл бонус құрттың ұзындығын арттырмайды және ешқандай ұпай бермейді. Ол ойындағы барлық басқа құрттардың қозғалысын кері бағытқа өзгертеді.

Банан пішінді бонус : Бұл бонус құрттың ұзындығын алма пішінді бонусқа қарағанда көбірек арттырады. Бұл бонус беретін ұпайлар деңгей нөміріне және құрттың ұзындығына байланысты. Деңгей нөмірі неғұрлым жоғары және құрт неғұрлым ұзын болса, бұл бонусты жегенде соғұрлым көп ұпай жиналады.

Шие пішінді бонус : Бұл бонус құрттың ұзындығын қысқартады. Бұл бонус беретін ұпайлар деңгей нөміріне және құрттың ұзындығына байланысты. Деңгей нөмірі неғұрлым жоғары және құрт неғұрлым ұзын болса, бұл бонусты жегенде соғұрлым көп ұпай жиналады.